Ажурналист Бебиа Екатерина лтелегIатра «Апсуара амгIващквала» апны гIари зщарду ан Шамба-Адлейба Татйани лари райчважвара.
Ажурналист Бебиа Екатерина лвидеоабаркIыра «Апсуара амгIващквала» йаланакIуа ателегIатра апны апхьахьа Царгуш Щурбей апсуара ащайдзаква руысла Отап кыт йауу, гIари зщарду ан Шамба-Адлейба Татйана длачважвитI.
Шамба-Адлейба Татйана йшылпхьадзауала, дзачIвгIвычIвгIвысызлакIгьи йквпшыра магIын ду амапI. Ауи йанымгIалдзауата йылпхьадзитI апсуа тацанадылраква рпны атаца йхътIу ъахвтан лышвазларныс. Ауи атаци анхъви айчважварныс йауата йылбитI, ауаса атаци абхъви айчважварныс гьылуам.
«ЙаъапI апсуара ззыгIахчуш апхьахьаква, йаъапI хIцIасква нкъвызгауа, йзымрыдзуа ауагIахъа, уацIыхъвангьи ауыс аъаща уаршвитI. ХIкъаруква адхIкIылта ари анархарала хIнымхакIва йгьауашым…» – лхIватI Шамба-Адлейба Татйана.